[{"text_idx": "#000004", "text": "Mae \u2018Conwy a\u2019r Rhyfel Mawr\u2019 yn brosiect gan Fenter Iaith Conwy a ariennir gan Gronfa Dreftadaeth y Loteri sydd wedi bod yn archwilio ac yn ymchwilio\u2019r gwahanol ffyrdd yr effeithwyd ar ardal wledig sir Conwy gan y Rhyfel Byd Cyntaf ers dwy flynedd a hanner. Amrywiai hyn o hanesion unigolion i\u2019r darlun ehangach; yr effaith ar yr iaith Gymraeg ac ar ddynameg gymdeithasol y plwyfi yn ogystal a\u0302 chynnig cipolwg ar sut lefydd oedd cymunedau\u2019r ardal o ran diwylliant ac agwedd ganrif yn o\u0302l. Nod y prosiect oedd cyfuno gwybodaeth o ffynonellau bodoledig gydag ymchwil newydd dirfaith i greu arddangosfa deithiol, llyfr, gwefan a chynhyrchiad drama. Y gobaith yw bod yr allbynnau yma\u2019n adnoddau gwerthfawr a theilwng, yn cofnodi\u2019r hanesion angof a\u2019u cyflwyno i\u2019r cyhoedd: nid rhywbeth sydd wedi bodoli eisoes yn yr ardal hon."}, {"text_idx": "#000005", "text": "Un o\u2019r amcanion yw portreadu\u2019r cwympedig fel pobl o\u2019u cymunedau yn hytrach na rhestr o flaenlythrennau a rhifau milwrol \u2014 a hyn oll o safbwynt Cymreig yn hytrach nag un filwrol Brydeinig."}, {"text_idx": "#000006", "text": "Bu\u2019r dasg o geisio olrhain hanesion y dynion (a\u2019r merched) gymerodd ran yn y rhyfel \u2014 gyda phwyslais ar y rhai a gollwyd \u2014 yn un anferth a di-ddiwedd, a\u2019r her i fesur a chyflwyno\u2019r wybodaeth yngly\u0302n a\u0302\u2019r o\u0302l gadawodd y Rhyfel Mawr ar Gonwy wledig yn un anoddach fyth. Ond, gyda chymorth adnoddau gwych y we\u0302 a chyfraniadau degau ar ddegau o bobl leol rwyf wedi datblygu casgliad aruthrol o wybodaeth."}, {"text_idx": "#000008", "text": "Bydd yr arddangosfa yn teithio ledled ardal wledig y sir am bron i ddeufis."}, {"text_idx": "#000010", "text": "\u201cMwynheais y broses o ymchwilio hanesion Rhyfel Mawr holl blwyfi gwledig y sir yn aruthrol \u2014 a chael dod i adnabod rhannau o\u2019r sir bu braidd yn anhysbys i mi yn flaenorol, ac wrth gwrs, cael cyfarfod llwyth o bobl garedig a diddorol. Teimlad braf yw gweld fy enw ar y clawr! Ac rwy\u2019n edrych ymlaen at deithio o amgylch yr ardal yn ei gyflwyno, ynghyd a\u0302\u2019r arddangosfa a\u2019r wefan, a gobeithiaf yn arw fy mod wedi gwenud cyiawnder i\u2019r pwnc helaeth hwn!\u201d"}, {"text_idx": "#000011", "text": "Argraffwyd \u2018Conwy Wledig a\u2019r Rhyfel Mawr\u2019 (sy\u2019n crynhoi hanesion Rhyfel Byd Cyntaf yr ardal) gan Wasg Carreg Gwalch. Yn ogystal a\u0302 bod ar gael (yn rhad ac am ddim) yn ystod y daith, bydd copi\u0308au hefyd ar gael o swyddfa Menter Iaith Conwy, llyfrgelloedd y sir, a sawl lleoliad arall."}, {"text_idx": "#000015", "text": "Creuwyd gan Gwe Cambrian Web Cyf"}, {"text_idx": "#000017", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000018", "text": "Created by Gwe Cambrian Web Cyf"}]